R5dwMg/zh-wiki-yue-long huggingface dataset:
劇情係用小說故仔做主幹，同時加咗啲原作同系列中嘅一啲原素嘅改編。故事講喺有一晚當楚留香請佢嘅好朋友無花和尚嗰陣，神水宮宮南燕忽然間嚟到，話最近江湖上發生咗好多單命案，好似係用神水宮嘅天一神水行凶，同埋凶案都係楚留香做，所以要楚交回天一神水。
大富翁遊戲史可以追溯到20世紀初。1903年，伊利沙伯馬琪創造最初版本。由1906年去到1930年代，有多個買賣土地同土地建設嘅棋盤遊戲出現。最遲1934年，一個好似大富翁遊戲嘅棋盤遊戲出咗，並且由帕克兄弟同佢嘅母公司，一路出到21世紀。
透過Anspach同其他人嘅研究，遊戲初期嘅歷史再次公諸於世。1975年喺巴里法伯嘅紐約市清談節目，Anspach同布雷迪傾大富翁嘅真正歷史。經過長時間訴訟同上訴程序，帕克兄弟持有大富翁商標嘅合法性去到1985年至解決到。
條路喺2002年開發廣州大學城時起，開通初期之所以嗌大學城西六路係借鑒咗鬼佬國家按數字同方位做名而體現出簡潔同方便。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名。
全能悖論最早喺中世紀已經可以見到，因為喺基督教嘅教義入面，至高無上嘅神係「全能、全知、全善」嘅，所以全能悖論又叫做全能上帝悖論。全能悖論唔係要否定全能者或證明上帝唔存在，而係要指出「全能」呢個觀念隱含矛盾，即係唔可能存在全能嘅上帝，就算上帝存在，佢亦唔會係全能嘅。
照呢個問題去諗，如果真係存在呢種溶液嘅話，咁應該用咩嘢裝住佢？調番轉頭黎講，如果有容器可以裝得住佢，咁佢就唔係萬能溶液。當然，從容器角度討論萬能溶液悖論有一定嚴密性問題，因為“存在該種溶液”同“存在相應的容器來盛裝”冇必然聯繫。
因為「係」同「唔係」兩樣嘢唔可以同時係真，即係佢地嘅否定至少有一個真。如果「 X 係全能」嘅否定係真，即係 X 唔係全能。如果「 X 唔係全能」嘅否定係真，咁「 X 能夠造一塊自己舉唔起嘅石頭」嘅否定就會係真，即係 X 唔能夠造一塊自己舉唔起的石頭，所以 X 唔係全能。
金鋼飛天鑽或磁力鐵甲人，日本原名鋼鉄ジーグ，係一套日本嘅機械人卡通片，原作係永井豪、安田達矢同Dynamic企畫，東映動畫製作。1975年10月5號到1976年8月29號喺日本嘅NET播出，香港就喺1978年先播出。
2001年，做玩具同童裝嘅港商蘇永樂，為咗配合推銷自己公司出嘅品牌，同香港編劇盧永強係2004年一齊成立咗「原創動力」。喺成立初期，間公司落力整動畫片同埋發展自己品牌嘅衍生產品。2005年，公司整咗部喜羊羊與灰太狼嘅動畫片，喺中國大陸受到歡迎。
葛玄出身嘅葛家係官宦名門，七代祖葛艾封爲僮侯，阿爺葛矩係安平太守黃門郎，從祖葛彌係五郡嘅太守，老豆葛焉係州主簿、山陰令、散騎常侍大尚書。葛玄自細聰明好學，鍾意老莊學說，唔鍾意官宦仕途。十幾歲時覺得人生無常，於是專心學道。
三國初期，左慈來到葛玄住嘅江左，葛玄跟佢學道，傳授咗《太清》《九鼎》《金液》等丹經同埋《三元真一妙經》。後來葛玄將呢啲丹經傳畀弟子鄭隱，之後鄭隱傳畀葛洪。葛玄歡喜遊山玩水，遊歷過括蒼山、南嶽、羅浮山、閣皂山呢啲名山。
喺道書中有講葛玄諸如辟穀，用符籙幫人驅病作法之類嘅事蹟。吳大帝孫權喜好道術，葛玄同佢交遊深得孫權器重，於是孫權幫佢起咗39間道觀。東晉後期傳說話，太極真人徐來勒向葛玄傳授咗靈寶經，之後葛玄傳畀鄭隱，鄭隱傳畀葛洪，再傳去葛巢甫，自此靈寶經通行於世。
傳說佢成仙時，葛玄同弟子講明佢飛昇嘅日子，到咗嗰日，佢着齊衫入房，瞓低後就斷氣，但面色唔變，弟子燒香守住佢，守咗佢三日三夜。半夜時突然颳大風，聲大到似打雷。停咗風再點蠟燭，葛玄唔見咗，着嘅衫留喺床度，衫帶都無解開。
陶弘景嘅《洞玄靈寶真靈位業圖》排列咗南梁以前道教神仙嘅神位，其中葛玄排喺第三左位，所以稱爲太極左仙公。北宋徽宗封佢爲沖應真人，南宋理宗封佢爲沖應孚佑真君。道教靈寶派嘅閣皂宗奉葛玄做祖師爺。喺一啲道教流派中，葛玄同張道陵、許遜、薩守堅並列爲四大天師。
黃浚銘喺2017年5月15號開咗自己嘅YouTube Channel，初頭主要孖住佢家姐黃爾汶拍片，後尾亦有其他屋企人同佢老友謝雨橋出鏡。2022年首次執導MV製作，為許廷鏗、Lolly Talk及李駿傑製作MV。
淇澳約二十四平方公里，住咗千九人。地質為花崗岩結構，表層黃沙粘土，上生灌木、茅草、松林同雜樹等。而樹木覆蓋率，去到九成。地勢，南北兩頭高，中間凹平。洲分南北，走向東北至西南。洲上多山，當中十八座，高過海拔一百米。
最高叫望赤嶺，喺琪澳東北。琪澳周圍多海灣，主要有二斜灣、關帝灣、金星灣、石井灣、大圍灣等。而東面大多數海灣，都係沙灘，而西北兩面，多數海灣為積泥灘。洲上有廟十七座，明清時起。島入面重有後沙灣、東澳灣、白石街、古炮臺等古跡遺址。
一八三三年十月十三號中午，淇澳村民蘇上品等四人，喺金星山腳港口捉魚，點知佢聽到同村郭亞祥喺度大嗌，「夷人偷牛」。原來佢哋睇到有位鬼佬將隻牛扯走，就諗住人牛並獲。而村地保都話偷牛嘅人係鬼佬，唔可以送官，要將佢哋送返去。
點知嗰日申牌時分，有五十幾位鬼佬，入咗個村入面嚟搵人隻抽，而村民一齊出嚟趕嗮佢哋走。而班鬼佬睇到好多村民殺到埋嚟，就即刻雞噉腳走嗮。凈係得返個喺後面用住把劍同雀槍嚟搞掂啲村民，後嚟俾蘇上品用把刀銡傷咗個肚死咗。
而凈低嘅鬼佬，喺走緊佬嗰陣，俾田入面做緊嘢郭名秋同工人黃亞捉到正，之後將郭名秋綁架咗捉埋上船。而黃亞就搏命喺度嗌，結果俾佢哋一槍打死咗。而一八三三年十月十五號，船主馬之就帶咗好多鬼佬殺到淇澳村，嗰度猛咁喺個村入面開槍。
呢單嘢冇廣州爆發嘅三元里人民抗英鬥爭嗰單嘢咁大，之不過早過佢成八年咁耐，喺中國人民反侵略鬥爭史上有一定嘅歷史地位。其實淇澳村入面唔係凈發生咗呢單嘢。喺爆鴉片戰爭之前，有好多鬼佬嚟嘅鴉片走私船，就停響淇澳金星門海嗰頭，走私鴉片嘅基地。
二〇〇〇年春，蔣秋霞、韋鈺等二十位全國政協委員，有份提案，將淇澳島嘅白石街，整成中國國家級嘅愛國主義教育基地。珠海市委同市政府決定咗，搵歷史專家研究考察。夏天，政協委員接到珠海通知之後，查咗中外幾十種同佢有關嘅著作資料，未搵到淇澳村居民對抗英人事跡。
九月，中國政府派人去咗英國倫敦，去到英國國家檔案館查資料，發現英國外交部檔案F．O．1048，東印度公司文檔，搵到同呢單嘢有關、塵封咗百六幾年嘅二十二份原始檔案。十月，珠海市政府開嘅《淇澳白石街同鴉片戰爭》嘅研討會，公佈歷史發現。
拉法站係位於中國吉林省吉林市蛟河拉法嘅火車站，由瀋陽鐵路局吉林車務段管理，係拉濱鐵路嘅起點，郵編132502。而家呢個站係四等站，只運貨，唔上落客。呢個站離長春站213公里，離哈爾濱站266公里，喺蛟河市區以北10公里處，而個站向東6公里係國家4A級景區拉法山。
拉法站起喺1928年6月，除咗拉濱綫，重有長圖綫經過，而家呢個站未電氣化。呢個站一帶曾經打過拉新戰役，即係拉法新站戰役，又乾脆嗌做拉法戰役，呢場仗係由中共嘅東北民主聯軍第一、二師同國民政府軍四個營打嘅，係爲咗爭長圖鐵路。
習近平派系係指中共中央總書記習近平在任期間嘅嫡系團隊，係外界對中國共產黨內部以現任總書記習近平為首派系嘅稱呼，正如以往稱呼江澤民為首嘅上海幫同埋胡錦濤為首嘅團派。2017年中國共產黨第十九次全國代表大會以後習近平派系喺中共領導集體中佔據主導地位。
梅麗嫦同馮志偉拍拖，但係俾老豆反對。志偉去外國搵嘢做，出發前同麗嫦一夕纏綿。麗嫦有咗志偉嘅骨肉，麗嫦個妹麗芳為家姐隱瞞未婚大肚，唯有扮係自己有咗。志偉繼承繼咗遺產返香港，大家都以為他係BB個老豆，搞出個大頭佛，剛好個BB出世，麗芳就講明一切，真相終於大白。
《不懂撒嬌的女人》係香港電視廣播有限公司拍攝製作嘅時裝勵志電視劇，由林文龍、宣萱、王浩信同唐詩詠領銜主演，同埋由高海寧、黎諾懿、鄧佩儀同林偉聯合主演，監製關樹明。呢套劇係無綫電視頭一套4K全實景拍攝製作嘅劇集。
長洲戲院喺1931年開業，由東主姚氏經營，嗰時係黑白電影默片嘅年代。戲院播放粵語片同西片，日頭放映一場，夜晚就放映兩場。當時長洲戲院裏面設有現場解話嘅旁白員，解釋電影片段嘅內容。戲院裏面有六百幾個座位，喺全盛時期經常全院滿座，連路口同通道亦都企滿戲迷，戲院外面就有大量小販賣燒魷魚、甘蔗、話梅，相當熱鬧。
長洲戲院樓高兩層，用中式折衷建築風格，用石磚同大石砌成。建築物正面係戲院大門，入口上方有螺旋柱頭裝飾嘅簷篷，頂部刻住「長洲戲院」四個字，正門後面就係售票大堂，大堂裏面設有售票處同展示電影海報嘅位置。售票大堂後面就係放映大堂，裏面有六百幾個座位。
耶穌同跟隨佢嘅人講出做門徒嘅真理。佢要讓跟隨佢嘅人知道，佢哋並唔係前去承受世上嘅權勢同榮耀。乃係準備犧牲最珍貴嘅生命，孭起十字架，忠心跟隨主。做門徒唔係一件容易嘅事，耶穌舉出兩個例子來講明做門徒嘅代價。
菲涅爾喺光學方面嘅研究，喺數學上解釋咗惠更斯次級波嘅原理同楊氏干涉實驗，並且假設簡單嘅顏色係由正弦波組成，佢首次完滿咁解釋咗光線經過直線邊緣嘅繞射，包括首個滿意嘅基於波的解釋嚟解釋光線嘅直線傳播。佢嘅論證部分係證明咗同一頻率但唔同相位嘅正弦函數嘅相加，類似於不同方向嘅力嘅相加。
有耳喱民係香港商業電台嘅一個深夜節目，由詹志民、阿喱及有耳非文主持。呢個節目喺2007年2月26號首播，逢星期一至星期五晚凌晨十二點至二點於商業二台播出。節目名稱「有耳喱民」取自三位主持嘅名「有耳喱民」。
大野先生播出初期，大野先生聆聽細野訴苦時會間中打爆「玻璃頭」發洩。當五個「玻璃頭」都被打爆後，大野先生就會向細野表態。後來，阿喱喺節目指打爆「玻璃頭」太「暴力」，所以大野先生就以抽奧修禪卡取代打爆「玻璃頭」。
逢星期一同星期五播出。三個主持人會各自講出一件事件，由聽眾打電話上去「估波膽」，估邊位主持所講嘅係錯，邊位所講嘅係啱。為咗增加難度，三個主持人會將他們所講嘅事件整得似是而非，令聽眾覺得半信半疑。基本上呢個環節係舊節目大鐵人123嘅延續，但有趣嘅係原節目嘅主持人中，只有阿喱同詹志民喺呢個環節中主持。
呢個環節逢星期三播出，共分為三個部分，分別是「斐食物」、「斐真實」及「斐普通」。當每一個部分完結後，「地下栽判團」會投票決定是否畀一粒星予有耳非文。當有耳非文集齊三粒星時，主持詹志民和阿喱便會畀有耳非文「903永久性居民」身份一個禮拜。
2007年3月20號至3月30號、4月20號期間，佢負責嘅兩個環節大野先生同Cafe de Nath暫停播出，由詹志民同有耳非文主理嘅特備環節扮野先生取代。另外，阿喱放假或外出期間，他在大怪人123環節中嘅位置由陳強或直播室控制員豪子頂替。
2007年4月23號至5月4號期間詹志民放假。佢負責嘅環節喪Do男同喪Do男前傳暫停播出。原本逢星期一、五播出嘅大怪人123亦暫停。期間，每晚都會有嘉賓主持代替詹志民主持節目，並參與節目中嘅特別環節。
呢個環節由詹志民和有耳非文主理，喺2007年3月20號到3月30號同2007年4月20號播。喺「Fails Garden」內，每晚都會有「衰野」搵「扮野先生」訴苦，而扮野先生嘅代言人會接聽一位衰野嘅電話，並為佢解答問題。
喺馬來西亞，華文教育課題一直係華社關注嘅課題，甚至秉持「再窮唔窮教育，再苦唔苦仔」嘅精神心態應對華文教育課題。魏家祥擔任馬來西亞教育部副部長期間呢，無法有效處理華教面對嘅各項課題，同時喺啲課題上更同捍衛華教為己任嘅民間組織董教總針鋒相對，導致佢喺華教界嘅評價不佳。
2012年，魏家祥作為教育部授權處理華教課題嘅主要人物，數次同葉新田、鄒壽漢兩人為首嘅董總就華教課題上惹拗，包抗議華小師資嚴重短缺同派遣唔副華文資格老師到華小執教嘅「325華教救亡大會」、制華小獨中學校嘅華教契爭議、關丹中獨中批文單嘢、增江北區華小篡奪董事部主權單嘢，最終導致伸訴華教困境同要求魏家祥引咎辭左職嘅「926華教抗議行動」，魏家祥嘅個人評價嚴重受挫。
3月26號，國內媒體紛紛報導魏家祥畀襲擊呢單嘢同刊登相。新山區馬華公會人員對此召開記者會嚴厲遣責，促請襲擊呢個人公開道歉，同時遣責總董葉新田同鄒壽漢聲稱嘅咁和平集會出現暴力單嘢系玷污華文教育嘅咁聖潔，要求董總公開道歉。
時任民主行動黨全國副主席陳國偉篇指控魏家祥係喺捏造喺325華教大會畀人襲擊呢事件，要佢同社會大眾同325大會有關人士道歉。結果導致事件進入政治化，華教大會焦點都一直圍繞民主行動黨粉絲喺打人、要打人、冇打到人嘅咁問題上。
3月27號，雪洲總警長頓希山發表文告聲稱，佢喺聆聽現場警員嘅咁匯報後，表示集會中冇發生毆打事件，警方都冇接獲魏家祥嘅咁投報，惹爭議。同日，魏家祥喺國會召開新聞發布會嘅時候，強調唔會向任何有關人士道歉。
同時，狠批警方唔夠專業，表示報章刊登嘅咁相已經證明佢畀人襲擊呢，但冇有關單位對此摘攞行動感到可惜。並批評總警長頓希山只單憑現場警員嘅咁觀察同匯報，就冇錄攞佢同隨行人員嘅咁供詞就下定論，係好唔專業嘅咁。
關丹區馬華公會更報案要求警察拉同提控襲擊呢個人。董總鄒壽漢表示，會講嚇嘢喇錄視頻協助調查，強調若發生襲擊呢事件，當事人就應該報警。警方喺接到5個有關投報之後已開波調查，但表示係否提控篇交由總檢察官決定。
3月28號，一名被指責喺集會當日襲擊呢魏家祥嘅咁黃衣男子李錫淡前往加影差館報案，表示自己只係僅向魏家祥過手勢飲倒彩，但係矢口否認曾經揮拳攻擊魏家祥，導致單嘢進入羅生門，並挑戰魏家祥前往神廟斬雞頭證明清白。
陳國偉都就李錫淡自行報案嘅咁澄清做嘢，要求魏家祥向全國人民、華社、325大會出席者、董教總同埋民聯道歉。魏家祥彈民主行動黨試圖轉移視線，因佢喺325大會當日嘅咁遭遇，令出席大會嘅咁民聯阿頭唔登上各家報章嘅咁封面頭條，並強調“唔承陪炒作”同“我唔道歉，公道自喺人心”。
同時透露，將與6名黨員去向差館錄攞口供，惟佢唔願透露錄攞口供嘅咁地方。魏家祥都唔認佢講過畀人“打、毆或者喐”，等字眼。只係講有人嘗試揮拳打佢，唯只觸及其面珠墩。強調畀“被打”嘅咁字眼係出自中文報章，非出自其口。
3月29號，魏家祥發表宣告，認為其事應該告一段落，大家應該“向前睇”同集中力解決華教問題。民主行動黨對此批評魏家祥系借揮拳單嘢嚟騎劫325大會嘅咁焦點，蒙抗議大會嘅咁議題，另一方面乘機加罪行動黨。喺調查行動都唔肯定有冇打人嘅咁情況下，最終襲擊呢事件喺冇人畀提控嘅咁爭議下衰咗嘞之。
換句話講，政府全面承認統考文憑只差一步。」並表示，佢喺受到內閣指示後，已經喺11月12號召集董教總與華總領袖商討承認統考事項，強調馬華唔會放棄承認統考事項，畀咗全國華教人士長年以嚟一大希望。但多位國陣部長隨後表明政府拒絕承認統考文憑嘅立場，導致承認統考嘅事項停滯唔前。
2016年3月29號，馬來西亞教育部第二副部長卡馬拉納登喺國會下議院二度表示，政府以國家利益及主權為由唔承認統考，並補充講「內閣於2015年11月6號已經表明政府唔會承認統考文憑嘅議決」。人民公正黨同民主行動黨議員要求執政嘅馬華公會對此解釋，並狠批魏家祥喺2015年已經知政府唔會承認統考文憑，卻還發表「政府全面承認統考文憑只差一步」嘅言論係佢對華社最大嘅謊言，要佢公開向華社道歉。
2018年7月24號，魏家祥因唔滿網民畀佢冠上「哭包祥」同「魏公公」兩個封號，喺接受Melody Fm嘅電台訪談時，稱此封號係網民刻意要打擊其形象，並公開平反指另有更適合嘅人選更配得上呢兩個封號，亦宣布將封號退還畀社交媒體。
隔日，魏家祥喺其個人Facebook撰文自認配唔上呢兩個封號，指2009年因馬華黨爭導致馬青同埋婦女組嘅舵手踢出會長理事會，有感馬華民主已亡，內心也愧對數以萬計嘅馬青同志而喺記者會上撒淚而獲得「哭包祥」封號係名唔副實，也反擊網民用古代嘅宦官太監「公公」嘅稱號嚟醜化佢唯唯諾諾、反反复复、躬身彎腰嘅更係形態言行唔符。
李聖潑，BBS，鄉下係福建石獅，東華三院甲寅年總理中學畢業、香港科技大學工商管理學士、北京大學工商管理碩士，曾任全國青聯委員、信義玻璃控股有限公司執行董事，而家係深圳市政協常委、信義光能控股有限公司董事、信義投資集團有限公司董事長、富甲天下文化傳播有限公司榮譽主席、同埋香港九龍樂善堂2018年度主席等職務。
邵嵐1999年喺美國北卡羅萊納州出世，父母本來係香港人出身。邵嵐細個嘅時候跟屋企人一齊回流返香港，喺香港長大，認為香港係自己嘅故鄉。佢中學讀聖馬可中學，大學讀香港城市大學公共政策與政治學系。大學時期做過第34屆公共行政學科聯會幹事，同埋2019至2020年度香港城市大學學生會臨時委員會外務副會長。
邵嵐表示，同意示威者應改嘗試用和平手法表達訴求，並且相信暴力唔係迫使政府回應訴求嘅解決方法。佢認為示威者攻擊親中人士嘅做法唔理想，但佢理解點解有啲人訴諸暴力，亦唔認為示威者已經失控。有親中共媒體被評邵嵐嘅講法「前後矛盾」。
2020年6月30號，因為香港國安法頒佈，邵嵐宣布退出代表團，避免自己政治立場連累親戚朋友。佢搬咗去美國華盛頓特區，表示會繼續喺國際層面支持香港抗爭運動。佢經常呼籲西方國家關注香港議題，例如十二港人案同埋香港民主派初選大搜捕等等。
2021年10月17號，邵嵐同美籍藏族學生 Tsela Zoksang 喺雅典衛城嘅奧運聖火點火場地掛橫額抗議，大嗌「Boycott Beijing 2022」、「No freedom, no Games」等等口號，同喺衛城維修鐵棚架上面掛咗「光復香港時代革命」旗同埋雪山獅子旗。
由於武漢肺炎喺2020年1月12號喺中國湖北武漢開始大流行，湯加政府喺29號宣佈閂嗮啲出入境道路。同年3月4號發現疑似病例，證實虛驚一場。3月17號開始禁嗮冚唪唥船隻靠近湯加群島邊嘅淺灘兼禁嗮大部份出入航班直達。
湯加喺2021年10月29號確診咗第一單武漢肺炎感染個案，患者係湯加籍嘅季節性工人，喺紐西蘭坎特貝利大區基督城搭飛機返湯加努瓜洛法時發現感染武漢肺炎。事發三日後，湯加政府喺湯加塔普宣佈咗為期一個禮拜嘅封城，除咗銀行、治安、消防同急救等緊急服務之外，其它乜公共娛樂活動都唔畀搞。
到1994年，創辦人陳學良將控制權賣咗畀炒家馮國保，短短幾個月之後，馮氏又將東方紅賣畀同佢相熟，人稱「神童輝」嘅羅兆輝，成為新股東，但1997年嘅金融風暴令到羅兆輝投資失利，最後將東方紅賣畀「殼王」陳國強。
大河道近荃灣街市街一直都係行人交通黑點，嗰度發生過好多單交通意外，最嚴重一單喺1994年2月12號發生，一男子揸住架自動波私家車，懷疑將油門當咗迫力，失控直衝入大河道行車天橋底行人隧道，撞傷33人，車上一女子同埋肇事司機受傷。
高嘉瑜係臺灣民主進步黨籍政治人，喺基隆市出世，現任第10屆立法委員，亦係電視節目主持人。臺北市立第一女子高級中學、台灣大學法律系、國家發展所碩士畢業，24歲成為國民大會代表，自2010年起連任三屆臺北市議員，2020年2月1號就任立法委員。
2001年，馬來西亞政黨馬華公會透過黨營企業華仁控股收購南洋報業控股，收購行動喺嗰年5月28號完成。旗下有《南洋商報》、《中國報》等十幾份報刊嘅南洋報業控股有71.5%股權落入馬華公會手度。與此同時，南洋報業嘅市場競爭對手朝日報業亦被傳為馬華公會嘅合作夥伴。
為咗抗議政黨收購同財團壟斷華文媒體，42位評論人喺5月26號發表聲明，表示如果馬華公會收購南洋報社成功，佢哋將會放棄供稿畀《南洋商報》、《中國報》兩份報章，同時，喺《星洲日報》同《光明日報》公開否認朝日報業涉及收購嘅傳聞以及平衡報導反收購新聞同言論之前，佢哋亦停止供稿去《星洲日報》同《光明日報》。
2018年第14屆馬來西亞下議院選舉之後，新任首相馬哈迪執政嘅希望聯盟下令徹查前朝政府涉嫌嘅所有貪污案例。同年10月18號，紮希第六次畀馬來西亞反貪污委員會傳召錄供，被控貪污、濫權同洗黑錢共45條罪名，包10項刑事甩底罪、8項貪污罪，同27項洗黑錢罪，成為馬來西亞第二位被告嘅前副首相。
2022年1月，英國軍情五處向英國議會發出警告，警惕國會議會唔好同李貞駒來往。李貞駒一直喺英國政壇，以英國華人參政嘅名義，同唔少國會議員廣泛接觸，但英國軍情五處就揭發咗佢嘅行動其實係喺中共統戰部嘅秘密部署下進行。
《強戰世界》係一部2005年嘅美國科幻電影，由史提芬史匹堡執導，粗略改編H.G.威爾斯嘅英文同名小說《The War of the Worlds》。主演係湯告魯斯、狄高達芬寧、Justin Chatwin、Miranda Otto，加上摩根費曼負責旁白。
曹昂，字子脩，沛國譙縣人。係曹操嘅大仔，庶妻劉氏所生，但係因為劉氏早死，所以由曹操嘅正室丁氏養大。曹昂聰明而且性情謙和，好得曹操鐘意，20歲時就舉孝廉。建安二年年跟住曹操出征張繡，俾張繡突然襲擊，曹昂為咗救曹操，負責斷後，同大將典韋一齊喺宛城戰死。
曹昂死咗之後，佢養母丁氏為咗呢件事同曹操離異，之後曹操就扶正卞夫人。曹操臨死前話「如果佢死咗有靈，子脩問我『我老母喺邊度』，我點用呢番話答佢？」魏文帝曹丕話過如果有曹昂同曹沖喺度，佢就唔做得皇帝。黃初二年，追封謚號豐悼公，黃初五年又進一步追封做豐悼王。
喺1960年代，Bristol構思一款可以配單層或者雙層車身嘅後置引擎巴士。巴士嘅引擎係打直擺喺尾輪跨右邊，擺法同當時市場上嘅利蘭Atlantean同埋丹拿Fleetline唔同，而散熱水箱就擺喺車頭。
呢隻底盤喺發展期間係叫做N型。喺1966年有兩架配吉拿6LX引擎同埋Eastern Coach Works車身嘅33呎樣辦巴士亮相，型號正式被訂為VR，即係Vertical Rear噉解。其後呢隻引擎打直擺嘅VR多咗個名叫VRL。
最初期嘅Bristol VRT Series 1可以配吉拿6LX或者吉拿6LXB引擎。由於VRT Series 1底盤本身有唔少問題，所以Bristol喺1970年推出VRT Series 2。到咗1974年，Bristol再推出VRT Series 3，採用密封式引擎室，並喺引擎室加裝通風系統減低噪音，佢除咗吉拿6LX同埋吉拿6LXB引擎之外，亦有用其他引擎，包括利蘭510、利蘭501、吉拿6LXC同埋利蘭O.
Bristol VRT喺英國除咗國營嘅巴士公司同埋Passenger Transport Executive之外，亦有唔少市營或者私營嘅巴士公司買。車身方面亦唔再好似以前嘅Bristol Lodekka淨係配ECW，亦有Northern Counties、亞歷山大、東蘭開夏、Willowbrook同埋都城嘉慕威曼車身。
蔡敏君喺2001年加入政務職系，曾經喺多個政策局同部門工作，包括民政事務總署、前教育統籌局、財經事務及庫務局、政制及內地事務局、房屋署同埋商務及經濟發展局。佢喺2020年被調任九龍城民政事務專員前，係商務及經濟發展局首席助理秘書長。
喺2020年香港立法會選舉，就各地區直選選舉主任嘅安排，政府打破過去由當區民政事務專員擔任選舉主任嘅傳統做法，而係跨區配對。其中蔡敏君身為九龍城民政事務專員，本應隸屬於九龍西選區，但政府就安排佢跨區出任九龍東選區嘅選舉主任。
去到7月26號，報名參選九龍東選區嘅黃之鋒喺社交媒體表示收到蔡敏君嘅信件，內容提及佢喺香港眾志時期嘅工作，「民主自決」嘅主張，美國國會協助港人而通過《香港人權及民主法案》，外國政府因應香港官員行為對香港進行制裁等等嘅事，民主派運用《基本法》賦予立法會權力否決預算案等事宜。
喺2020年7月，佢曾經被投訴喺第三波疫情爆發仍然參與私人卡拉OK聚會，傳媒報道嘅照片當中，蔡敏君亦無戴口罩。蔡敏君之後就聲稱佢當時有做適當防疫措施。去到7月26號，黃之鋒公開喺社交媒體回應佢作為該年度立法會選舉九龍東選區選舉主任嘅時候，亦有提及事件，形容佢作為政府高級公務員，喺7月初的第三波疫情爆發期間，仍然唔帶口罩參與私人卡拉OK聚會，情況令人擔心。
去到2021年3月，香港童軍總會舉行「第1屆行政人員高級訓練班」畢業活動，蔡敏君都有出席，現場超過30人。但當時限聚令仍然生效，而根據政府當時嘅規例，即使係私人物業，如果容許公眾人士不時進入，咁樣嗰度亦符合公眾地方嘅定義。
去到2022年1月，疫情仍然嚴峻，好多市民都受限聚令限制唔可以聚會，生活受到一定影響，消防處被揭發喺尖沙嘴消防局大樓嘅會社內舉行百人聚餐午宴，其中包括蔡敏君在內，仲有消防處處長梁偉雄、建築署長何永賢、行政會議成員葉國謙、立法會議員楊永杰、深水埗民政事務專員黃昕然、深水埗警區指揮官吳樂俊，仲有警務處、民政署同埋食環署嘅高級官員都有出席，事件被人批評，話呢啲官員知法犯法。
1G同2G最主要嘅分別係1G用類比調制，而2G就用數碼調制。雖然兩者都係利用數碼信號同發射基站連接，不過2G系統語音採用咗數碼調制，而1G系統就將語音調制喺更高頻率上，一般喺150MHz或者以上。呢個時期嘅通話方式都係蜂窩電話標準，使用模擬調製、頻分多址，只限語音傳送。
呢間公園有3個門口，其中正門喺九佛建設路附近，隔離有間九佛第一中學，佢都係公園嘅南門。而北門係去到杉埔路。西門係喺九佛墟入面。公園入面生咗好多嘅樹木、林木、藤類等等呢啲植物。主要項目係文體活動同埋急弗【kit7 fik7】路徑。
Vala係一隻物件導向嘅程式語言，由自己整嘅編譯器產生C語言代碼，仲用咗GObject系統，畀用戶喺Gnome運行嗰陣庫嘅基礎上用大量現代嘅編程技巧。通過用GLib同埋GObject，Vala提供咗動態類型系統同基於引用計數系統嘅內存管理嘅功能。
Vala結合咗腳本語言嘅高級編程語言建造時間性能，同低級嘅編程語言運行時間性能。相較喺用C寫成嘅應用同埋庫，佢致力喺將現代編程語言特徵帶畀GNOME開發者，而唔使強加任何額外嘅運行時間要求，並且唔使用唔同嘅ABI。
瀋陽故宮，係位於中國遼寧瀋陽瀋河區瀋陽路171號嘅宮殿，喺清兵未入關時，佢係後金嘅正宮，稱爲盛京皇宮，清朝遷都北京之後，變成行宮，稱爲盛京行宮、奉天行宮，係北京紫禁城嘅附屬宮殿。1926年由行宮改爲東三省博物館，而家佢變成瀋陽故宮博物院。
瀋陽故宮係中國而家僅存最完整嘅兩大古宮殿之一，另一個係北京故宮，都係清代時中國皇帝嘅皇宮。瀋陽故宮喺1625年到1636年間修築，康熙、乾隆時改建擴建過，有114座建築、500間房，包埋一間好珍貴嘅藏書館，佔地六萬平方米，係北京故宮嘅十二分之一。
喺清兵入關之前佢係後金兩位皇帝努爾哈赤、皇太極嘅皇宮，入關之後就作爲陪都行宮。因爲佢係龍興重地嘅宮殿，所以好受歷代清帝重視。1671年到1829年呢150年間，康熙、乾隆、嘉慶、道光四朝皇帝共10次東巡，爲咗畀東巡祭祖時啲皇帝后妃住，乾隆喺原先舊宮之外起多行宮，又加咗西路建築，從北京運啲珍寶來表示毋忘根本，當時瀋陽故宮同北京宮苑、熱河行宮並列爲清代三大皇家文物寶庫。
瀋陽故宮係清朝建立嘅見證，亦係清史、滿族同其他北中國部族嘅文化傳統嘅歷史見證。1961年，佢畀中華人民共和國國務院確定爲第一批全國重點文物保護單位，2004年7月畀聯合國教科文組織認定爲世界遺產，作爲擴展項目，同北京故宮並列爲「北京及瀋陽嘅明清皇家宮殿」呢項文化遺產。
喺香港逃犯條例爭議期間，有人二次創作李克勤歌曲《開學禮》諷刺郭位喺香港警察向城大一帶施放催淚彈嗰陣無現身，之後一名城大學生翻唱同埋發布呢首歌，俾城大紀律委員會裁定恐嚇或欺凌、迫害他人同埋傷害校譽，需要罰寫道歉信畀郭位同埋校方，並且被禁足校園一段時間。
有消息就話作出投訴嘅係城大校董會秘書、大學數據研究處總監唐寧。喺城大嘅現行規定，校方只會處理喺事發後3個月內提出嘅投訴，而嗰段二創歌短片喺發佈後接近4個月先至被投訴，但仍獲校方處理。事件引起唔少教育界人士批評，教育界立法會議員葉建源質疑有冇需要學生禁足校園，城大前教職員協會主席謝永齡就批評城大保守，咁樣係高等學府「中學化」，亦同言論自由、創作自由相違背，又反問「老實講，邊間大學啲學生唔笑自己間大學？
官塘大王爺廟係香港嘅一間廟，喺觀塘翠屏南邨天主教佑華小學後山上面。大王爺廟原本喺樂富，1958年因為社區嘅發展被迫拆咗，善信就要求政府批地起過座。最後新嘅大王爺廟喺1963年得到香港政府撥地喺而家呢度起咗，而且由私人嘅公司「德教保慶愛壇有限公司」負責打理。
一個姓李嘅將軍喺宋末跟隨宋帝昰同宋帝昺逃避元軍而南下，隨身帶埋佢嘅祖宗李文忠公神主牌南下。其後被元兵打敗，就將祖宗嘅神主牌安置喺「老虎岩」。流傳話李文忠公經常顯靈，重救治當地嘅村民啲疾病，於是就起廟供奉，善信亦越來越多。
2020年香港中學文憑試歷史科題目風波，係指2020年5月香港中學文憑考試歷史科考試中嘅一件爭議事件。試卷一條關於中日關係嘅題目，被指具引導性、美化日本侵華、傷害喺日本侵華戰爭中受到莫大苦難嘅國民嘅感情同尊嚴。
教聯會、教育局局長楊潤雄、行政長官林鄭月娥、新華社、文匯報同埋大公報等先後批評香港考試及評核局嘅做法，當中林鄭月娥向考評局施壓時更聲稱南非總統納爾遜·曼德拉曾話過「教育嘅崩潰足以摧毀一個國家」嚟抨擊成個香港教育界，但之後就被揭發呢句話唔係出自曼德拉同埋涉嫌散播假消息。
有關試題最終取消，教育局向考評局施壓取消試題嘅做法引起社會輿論好大嘅反彈，批評教育局將試題政治化同埋政治凌駕專業，同埋籍歷史試題對教育界發動文革式嘅政治批鬥，討論再次引起社會對歷史教育嘅爭議。喺教育局解說要求取消試題嘅記者會上有記者要求局長楊潤雄回應毛澤東唔該日本爭議嘅言論係咪同樣需要被譴責。
答應休戰一月之久，已於近日內組織〔中華民國〕新政府，計畫通告列國。若和議最終不能成立，則不得以戰爭解決。值此新政府成立之際，深切懇請閣下予以贊助。此外，敵政府委託貴國三井洋行籌措資金一事，務祈賜以助聲。
喺考試完咗之後嗰晚，教育局發表聲明，話有關試題附帶極為片面嘅資料，令試題具引導性，考生可能因而達至偏頗嘅結論，嚴重傷害喺日本侵華戰爭中受到莫大苦難嘅國民嘅感情同埋尊嚴」。當時考評局就發聲明指，為避免影響閱卷嘅公平公正同埋損害考生利益，唔適宜作出評論，但強調非常重視教育局同埋外界嘅意見。
聲明又指歷史科同其他科目一樣，都設有「審題委員會」，而委員都係大學教授、課程同埋學科專家等，會依據該科嘅《課程及評估指引》同埋《評核大綱》擬定試題同評卷指引，最終需要「審題委員會」全體接受先會定稿。聲明又話，每年公開試過後，都會進行不同形式嘅檢討，檢討結果會交畀來年嘅「審題委員會」作參考，確保試題質素同持續改進。
教育局局長楊潤雄喺5月15號嘅教育局記者會上，重申教育局對試題設計深感遺憾，認為考題唔符合高中歷史課程的宗旨，而且無討論空間，指答案只有弊，唔會有任何利。，並表示教育局將派員至考評局了解考評局的出題及審題機制。
5月16號夜晚，《蘋果日報》引述消息人士透露，考評局近年喺教育局壓力同干預之下，各科嘅審題委員會都需要「邀請」教育局人員加入，今次引起爭議嘅歷史科試卷亦唔例外，佢哋嘅審題委員會有一名教育局課程發展處官員參與，喺歷史科開考前已對有關嘅出題策略和內容知情。
5月15日下午舉行嘅教育局記者會上，《蘋果日報》記者向教育局局長楊潤雄提出質詢，，釐清喺歷史上唔係第一次有人討論日本對中國嘅利弊問題，中國共產黨前中央委員會主席毛澤東曾經多次發表感謝日本皇軍侵華嘅言論，，又引述毛澤東嘅一段講話，「如果沒有日本帝國主義發動大規模侵略，霸佔了大半個中國，全中國人民就不可能團結起來，反對帝國主義，中國共產黨也就不可能勝利。
楊潤雄又喺5月15號嘅記者會上，表示會要求香港考試及評核局取消呢條試題，，考評局喺同日夜晚就回應，指咁做會影響考生嘅公開考試成績，影響深遠，會召開特別會議跟進，而去到5月18號下晝，考評局委員會表示需詳細探討試題嘅存廢涉及好多因素，需要詳細探討方案。
5月17日，教育局副秘書長康陳翠華喺教育局網站刊出文章，話教育局對試題表達看法意見，絕對唔係以政治干預考試，又呼籲教育人士反思教育嘅使命，唔好讓教育專業蒙羞。佢又話歷史教育重視培養學生從不同角度思考能力，但喺一啲牽涉侵略、屠殺、種族清洗等嘅題目，高中課程嘅深入程度，未去到仔細分析上半個二十世紀中日嘅複雜關係，以「就自己所知」嚟處理超越能力嘅題目沒有意義，將題目取消符合考生利益。
5月19日，行政長官林鄭月娥話風波令人非常遺憾同失望，話自己無干預事件，但為咗保護教育嘅質素同學生，佢唔會迴避行使相關條例賦予特首嘅權力。佢又話教育嘅重要性係喺樹德立仁，需要有人把關去維護質素，保證學生接受正確嘅全人教育，又引用已故南非總統曼德拉嘅名言，指「教育的崩潰足以摧毀一個國家」。
但其後有網民揭發林鄭虛構言論，呢句說話唔係出自曼德拉，國際關係學者沈旭暉亦表示喺翻查曼德拉語錄後並無呢句，諷刺林鄭無進行事實查核。曼德拉基金會檔案館館長拉齊婭·薩利赫之後亦表示，翻查超過1500篇曼德拉演辭嘅資料庫、曼德拉名言書籍同埋作品後，確認無發現呢句，沈又批評，林鄭月娥話自己要認真研究點樣監察網上假消息，但自己就喺度散播假消息。
9%考生無表示立場。去到6月，一個學生就呢個決定申請司法覆核，佢認為呢個決定冇尊從既定機制，違反《基本法》第34條同第137條所保障嘅學術自由。7月2日，高等法院開審，法官高浩文話，擔心事件對未來歷史科考試構成寒蟬效應，控方話係考評局程序唔妥當，特首林鄭月娥指摘教育局形同威脅欺凌教育局，辯方就話呢個係學術決定，否認製造寒蟬效應。
專業會議係香港立法會裏面一個由幾個獨立議員組成嘅一股政治力量，佢哋響1996年開始合作，當前畀人叫做早餐派，因為佢哋嘅議員都通常響食早餐時討論政事而得名。2004年第三屆立法會成立後，正式改名叫泛聯盟。
2004年，早餐派改組，成員包括陳智思、呂明華、石禮謙、何鍾泰，連同首次晉身立法會嘅劉秀成決定重組組織，重改叫「泛聯盟」，務求掃除早餐派以往嘅「保皇」形象，以及爭取響立法會取得「關鍵少數」嘅作用。泛聯盟秘書長係石禮謙。
由加拿大人 Sonja Lang 創造同喺 2001 年喺網上發表。Sonja Lang 本身想試下用 120 隻字去理解生命嘅意義，之後發展到而家已經有成千上萬嘅人喺唔同嘅群體入面使用同發展呢個語言，而呢個語言發展至今亦都增加到有 137 隻必要嘅字。
而 2023 年，最大嘅 toki pona Discord 伺服器 ma pona pi toki pona 已經有超過 10,000 名成員喺入面，係關於人造語言嘅 Discord server 入面最多人嘅一個。
喺 pu 本書入面有 120 隻字同時亦都奠定咗 toki pona 嘅文法，呢一套生字同文法都被稱為 pu。之後喺 ku 本書入面，因應 toki pona 群體嘅使用習慣，將一啲關於 pu 嘅文法同一啲字嘅意思再講得深入同詳細啲，當中都涉及咗一啲細改動。
ku 嘅字入面，Sonja Lang 因應 toki pona 群體嘅使用狀況，揀咗 pu 以外、比較多人用、比較重要嘅 17 隻字出嚟，叫做 ku suli，亦令到必要嘅字增加到總共有 137 隻。
ku 重有其他少見但都有一定流通量嘅字，有啲字重有自己嘅文法，呢部分嘅生字同文法就叫做 ku lili。ku lili 嘅普遍性同識字率都及唔上 pu 同 ku suli，ku lili 入面各隻字嘅普及率都有啲參差，有啲生冷字會比起某啲字多少少人識。
除咗 pu 同 ku 之外，有時重會有啲新嘅字出現，稱為 nimi sin。本身係指 pu 之外嘅字，當中有一部分已經被 ku 收錄咗，唔再當係 nimi sin。呢啲字認受性低，但間中會係唔同群體入面出現下，通常唔建議用。
toki pona 嘅發音簡單到極，如以拉丁字母拼寫，輔音只有 j、k、l、m、n、p、s、t、w 九個，而元音亦只有 a、e、i、o、u 五個，總共 14 個音素，發音標準完全跟足國際音標。一個字入面可以有一個或者幾個音節，重音一律放喺第一個音節，所有音節都唔得有雙輔音或者雙元音，而 wu、wo、ji、ti 呢幾個組合亦都唔畀出現。
而意思上亦都唔受特定地方文化語言背景影響。例如中文入面，位置上嘅「前面、後面」嘅槪念係可以放喺時間「過去、未來」嘅槪念入面用「以前、以後」去表達，或者先後次序上嘅「前、後」。但係 toki pona 嘅「sinpin、monsi」就只有純粹位置上「前、後」嘅意思，「過去」可以係「tenpo pini 」，而「未來」就可以係「tenpo kama」。
除咗唔分詞性，toki pona 啲字亦都冇文法性別，冇時態變化，冇分單數眾數，冇變格。同同樣係孤立語嘅中文大同小異，每隻字都唔會有詞形變化，時態可以靠加上時間片語去表達，眾數或者自然性別可以透過加上其他字去修飾，不過喺 toki pona 簡約嘅理念底下，呢啲嘢如果唔重要或者靠語境同前文後已經理解到嘅話，可以忽略唔特別講出嚟。
不過官方都有提出可以用「luka」代表「五」、「mute」代表「二十」同「ale／ali」代表「一百」。然後由大至細，用加數形式列晒出嚟，例如「278 個蘋果」就可以寫成「kili jole ale ale mute mute mute luka luka luka tu wan」，數目放最後作為數量嘅修飾。
每個後加的修飾詞都會修飾晒前面所有字，除非有助詞「pi」介入。例如「jan pona mute」會解做「好多好人／好多朋友pona）mute）」，最後嘅「mute」會修飾晒「jan pona」兩隻字組合出嚟嘅意思先。
喺 toki pona，所有外來語都係以修飾語嘅方式存在，一定會有一個講明佢係咩嘅字頭。例如人名會用「jan」開頭、地方名會用「ma」開頭等等。然後會揀最地道嘅讀音，跟番 toki pona 容許嘅發音去簡化。
為咗將 toki pona 設計得有咁簡單得咁簡單，等啲人專注喺最重要嘅事上面，toki pona 一字多義又唔分詞性，無法避免將籠統、唔清唔楚同埋歧義帶咗入呢套語言入面。同一句說話，唔同嘅語境下會有截然不同嘅翻譯，所以喺理解嗰陣，前文後理就變得好重要。
另外 pu 入面都有記載咗 Sonja Lang 為 toki pona 度身訂造嘅象形文字，叫做 sitelen pona，意思大概係「好、簡單嘅文字」。sitelen pona 一般都係左至右書寫，但亦都容許將後面隻字寫喺前一隻字嘅入面或者上面。
另一個記載喺 pu 入面講過嘅書寫方法叫 sitelen sitelen，意思大概係「圖畫噉嘅文字」，睇落好似石刻上面啲圖騰，無論線條定排列，複雜性都比起 sitelen pona 高好多，知名度同 sitelen pona 差唔多高，但識寫嘅人就比較少。
每隻字同標點符號都有一個圖案去代表，啲圖案會由上至下同左至右排列，文法助詞「la」同標點符號會墊底兜喺子句或者成句嘅下面，其他文法助詞同前置介詞會包住其他圖案。喺呢啲規則下，句中每個圖案嘅大細比例、分佈、排列方式依然有好大嘅自由度，但呢啲規則亦傾向令到成句句子最後變成長方形或者垂直嘅圖畫。
最常見就係用拉丁字母嚟寫。另一方面，因為 toki pona 發音簡單，所以世界各地嘅拼音語言基本上都有齊 toki pona 入面嘅發音，好容易可以將 toki pona 拼寫出嚟，亦都有用表情符號或者漢字去寫 toki pona 嘅書寫方法，不過除咗拉丁字母嘅拼寫方法係有明確同統一嘅標準之外，其他用現有文字書寫 toki pona 嘅方法通通都無一個公認嘅標準。
「Metrotown」爾個名出現嘅初期並無統一嘅中文譯名。喺1980年代末同1990年代初，「鐵道鎮」、「地鐵城」 同「美都鎮」 等譯名都有人過用。「鐵道鎮」同「地鐵城」都同鐵路運輸有關，因為「Metrotown」裡面嘅「Metro」喺英文裡面可以指「地鐵」。
Windows Update係一個由微軟提供嘅服務，提供Windows組件嘅更新。Windows Update客戶通常通過網絡連線下載更新，但微軟允許喺冇網絡連線嘅電腦上安裝更新，並且存在一系列可以揀嘅方法同埋程序安裝更新。
基本彙編語言  係 IBM System/360 同埋後續大型機度用嘅低級編程語言嘅常用術語。最初，「基本彙編語言」只係適用喺一種極其受限嘅方言，呢隻方言設計為喺淨係得 8 KB 主儲存器、讀卡器、打卡器同埋用喺輸入或者輸出嘅打印機，所以係「基本」。
《We I U》係香港電視娛樂製作嘅節目，屬ViuTV正式開台前嘅節目巡禮，以短劇形式介紹即將會播嘅自製同外購節目，由袁澧林 、劉俊謙、Zenki Chan主演。節目全長1.5個鐘，由2016年3月31號到4月5號ViuTV試播期間唔停滾動播出。
李克強喺人大會議完咗之後開記者招待會，亦都籍住呢個機會宣示反貪嘅決心，話「開弓冇回頭箭」，重申中共「有貪必反，有腐必治」，但係佢冇講到前中共政治局常委、前中共政法委書記周永康嘅貪污案。李克強形容貪污係「天敵」，中共「零容忍」，佢話無論幾高職位都好，都要依法辦事。
鄒至蕙係港裔加拿大政治人，現任多倫多市長，曾經做過多倫多公校教育局委員、大多倫多市議會議員、多倫多市議會議員同加拿大國會議員、加拿大新民主黨黨魁，2014年競選多倫多市長失敗，2023年參選市長補選，係熱門候選人之一，6月26號成功獲選多倫多市長，係多倫多有史以來第一位少數族裔市長，亦係第三位女性市長，7月12號正式就任。
佢喺香港出世，母語係粵語，1970年同屋企一齊移民多倫多，喺多倫多大學同安省美術學院讀過一啲散科，但係本科係喺貴湖大學讀，美術系畢業，初頭做過藝術，後來喺活賢社區中心做社區服務，1985年當選教育局委員，之後一直從政，2014年競選多倫多市長失敗之後，喺2015年聯邦大選再次落敗，之後淡出政壇，直到2023年先再度從政。
第10屆外務考試出身，1977年開始喺外務部工作。2004年做國家安全保障會議政策調整室長，2006年做外交部助理次長、青瓦台外交安保首席秘書官等職務。2009年離開青瓦台後做西江大學特邀教授。2010年12月做國家未來研究院會員，重參與候任總統朴槿惠嘅外交安保智囊。
何來係香港保育團體本土行動嘅主持人，香港獨立媒體常客，因為積極參與2006年保留舊中環天星碼頭事件同2007年保留皇后碼頭事件而出名。佢正職報稱係表演藝術創作人，係劇團「初生之犢」及《大嶼報》嘅創辦人，曾經響MyRadio網站開咪，反對香港政府行政暴力，主張爭取香港都市發展要由人民作主。
2007年，何來出戰2007年香港區議會選舉觀龍選區 ，結果大比數輸畀民建聯副主席葉國謙。另外，佢亦參選2007年香港立法會港島選區補選，同前政務司司長陳方安生、前保安局長葉劉淑儀等等7名候選人爭個立法會議席，亦一樣爭輸。
陳曾熙嘅家庭富有，喺二戰之前，留學日本，攻讀土木工程。之後，任職伍宜孫家族嘅永隆集團，負責外匯、樓宇按揭等。喺1950年代初，自立大隆地產。其中細佬陳曾燾嚟到香港幫阿哥發展，外包政府及其他地產發展商嘅建築項目。
陳曾熙喺1960年9月13號創立恒隆集團，並喺1960年代初贏得同政府換地權益，早前買咗九龍荔園毗鄰嘅九華徑山地，興建瑪嘉烈醫院，所以交換得何文田發展恆信園，獲利甚豐。喺1970年代初期，陳曾熙致力業務多元化，由日本引入乾洗，及經營石油氣、停車場、金融、保險等。
1972年帶領恒隆上市。1977年，發展九龍灣德福花園以及淘大花園，其後1984年興建康山花園、康怡花園等。1985年，陳曾熙發現身患重病，即深居簡出，並曾經到外國求醫。1986年初病發入住伊利沙伯醫院，3月8號病逝，終年63歲。
芥花籽，又叫油菜籽，係開花植物中嘅十字花科蕓薹屬二年生草本植物，開好多細朵淺黃色花，係食油來源一種，製成品叫芥花籽油。作爲油料作物，芥花籽喺世界各地都有種，比如亞洲、歐洲、紐西蘭等，係世界第三大植物油來源。
芥花籽分兩種，大油菜同小油菜，小油菜原產地中海沿岸到中亞高原地帶，佢嘅花係黃色，而啲籽係赤褐色，所以又嗌做赤種、帚種。大油菜又嗌西洋種、朝鮮種、黑種，原產北歐斯間地那維亞半島到西伯利亞、高加索地區，花都係黃色，不過帶少少青，而啲籽係黑褐色。
唔同種嘅油菜有唔同嘅特點，由於大油菜大樖啲，片葉闊大啲，啲籽嘅含油量豐富，所以係主要推廣品種。不過大油菜之下亦分有好多個種類，佢哋嘅感光性、感溫性都唔同，要產量大、品質好、耐寒、耐濕、生得快先爲之良種。
基因組構成上，芥花籽屬於異源四倍體，換言之，芥花籽實質係雜交種，佢有兩對來源唔同嘅染色體，其中一對來源蕓薹，另一對來源甘藍。由於芥花籽係蕓薹屬，有個U三角嘅理論表明而家嘅蕓薹屬作物都係由三種蕓薹屬植物雜交而成。
一條菜梗可以生30─50片葉，而啲花係總狀花序，花菻由菜梗叾頂係噉生，生到落後就會開花。花係單瓣嘅，而支花梗可以生到10厘米長。單朵花可以有一厘米直徑大，花瓣同花萼都係分爲四片，有雄蕊六條、雌蕊一條、蜜腺四條。
喺蜂業，油菜花係緊要嘅蜜源。芥花籽本身可以做肥，比如啲農民割咗秋禾後，會喺田度撒菜籽，由佢生成一片油菜花田，到來年花期一過，鋤地時將呢啲菜鋤入泥，噉就可以肥田喇。芥花籽可以食，不過有啲芥花籽嘅葉度有層白蠟粉，所以一般食嘅係菜薳。
同時亦係種好緊要嘅油料作物，佢製成嘅食用油嘅消費量喺世界上排名前三，喺中國則排喺大豆油同棕櫚油之後，係第三大植物油。榨油時係榨佢啲籽，所以呢啲脂肪油嗌做菜籽油、菜種油、芥花籽油。菜籽油除咗可以食，亦可以做發動機潤滑油、生物柴油、軟膏基劑、同埋油性注射液嘅溶劑。
二戰時，北美需要大量菜籽油做潤滑油，而亞歐度斷貨，於是加拿大開始大量種油菜，戰後唔使咁多潤滑油，於是油菜改爲做飼料，但因爲味大，餼唔到畜牲，於是啲科學家去搵低硫苷品種嘅油菜，然後用雜交育種嘅方式培育出新品種。
1978年，加拿大爲新種註冊咗商標「Canola」，呢種油嗌做加拿大芥花油、雙低菜籽油、或者音譯爲卡羅拉油。新種嘅芥花油無論芥酸定芥子油苷都係低含量，其中芥酸量喺2%以下、芥子油苷低於30毫摩爾/克，所以相比一般嘅菜籽油健康好多，同時啲味亦清淡好多。
喺歐洲，啲人好睇好芥花籽油，歐洲生物柴油嘅原料有80%源自芥花籽，有部分原因來自於，相比其他油源，如大豆油，喺單位土地面積上，芥花籽嘅產出油量更加之高，而最主要嘅原因在於，喺各類植物油中，芥花籽油嘅凝膠成份最少。
芥花籽係需氮量較大作物，種時要落高濃度氮肥，不過氮肥會轉化出一氧化二氮，呢種氣體係犀利過二氧化碳好多嘅溫室氣體，造成嘅溫室效果係二氧化碳嘅296倍。而家推算施畀芥花籽嘅氮肥中有3─5%嘅氮轉化爲一氧化二氮。
潘鑾彬而今已經出獄，可能同潘巧賢一齊住喺某個位於油麻地嘅豪宅單位嘅居所都係位於嗰個屋苑嘅，而儘管如此），四人之感情依然融洽，又有江湖傳聞話潘鑾彬孭亙幾十萬港幣嘅蒲吧街數，亦有時事評論員嘅調查指用以購買或租用上述物業嘅財富之來源非常可疑。
抗日戰爭爆發後，佢移居香港，主演嘅第一部影片係《流氓小姐》。由1938年到1941年，主演過七部影片，包括粵語片《血濺寶山城》同埋國語片《前程萬里》。香港淪陷後，佢參加「中國話劇團」演出《雷雨》《日出》等話劇。
無綫新聞係香港電視廣播有限公司新聞及資訊部製作嘅新聞節目統一品牌。無綫電視新聞部位處電視廣播城新聞及停車場大樓，喺尖沙咀星光行、灣仔電訊大廈、立法會綜合大樓會議廳同埋香港交易所交易大堂都設有直播室或新聞中心，以「無綫新聞，事事關心」作為官方口號。
最遲2016年開始，有部分人指無綫新聞立場屬於親建制同親中國共產黨嘅新聞媒體，喺處理一啲同香港非建制派有關嘅新聞時，無綫新聞有時會被部分嘅人批評，唔公平咁對待非建制派，反而會畀親中派充足嘅時間解釋佢哋嘅觀點。
無綫電視1967年11月19號首播當日已經有新聞報道節目，最初分為傍晚《七點半新聞》及《最後新聞》，1976年11月1號起《七點半新聞》提前一個鐘播出，改名為《六點半新聞報道》，1969年9月1號加入《午間新聞》，而1970年6月1號加入《新聞提要》，早喺1968年11月4號至1970年5月29號，就有早晨清談同新聞節目《報曉雅集》，由新聞部編輯何鉅華主持，直到1976年4月19號至1977年2月26號曾短暫改為《清晨新聞報導》，1981年9月7號再次設立早晨新聞並喺《香港早晨》時段內星期一至星期六播出。
1980年1月1號開始喺直接引用非粵語人士發言或訪問時加插電腦字幕，不過早喺1983年1月1號無綫新聞部首次喺《九點半新聞報導》嘅整個新聞節目入面加入字幕，直至《新聞簡報》1993年5月14號播映結束為止。
2015年1月5號，無綫新聞部推出一小時《晚間新聞》，同日錄影廠佈景作出改動。惟《晚間新聞》於2016年7月11號縮短至25分鐘。12月6號起，香港早晨增設星期日版，但只喺TVB新聞台及互動新聞台播出。
2020年3月9號起，因通訊事務管理局撤銷商營電視台播放香港電台節目規定，翡翠台星期一至五播出嘅《六點半新聞報道》延長至50分鐘，翡翠台《新聞提要》、《午間新聞》及《六點半新聞報道》更換新片頭，《晚間新聞》片頭亦有微調。
2020年4月13號起，因應《普通話新聞報道》、《普通話天氣報告》、《普通話財經消息》回歸明珠台、《手語新聞報道》及《七點半新聞報道》等部分新聞節目組合成「60分鐘詳盡新聞時段」及星期一至四《晚間新聞》提早至夜晚10點30分播出關係，明珠台嘅所有新聞更換新片頭。
由2015年開始，如果當日有重要新聞，需要全節新聞時間報道時，《六點半新聞報道》會跳過片頭嘅新聞提要，直接開始新聞。主播會先喺直播室嘅大電視報導新聞。間中亦會出現片頭仍然有新聞提要，但畫面入去直播室之後，主播仍會先用大電視報導重要新聞嘅情況。
無綫新聞主題音樂主要可分為2代5個階段，1967年11月19號開台至1974年第一階段為第一代，音樂帶有粵語長片色彩，片頭會出現一個不斷旋轉嘅地球儀。1974年至1983年12月4號為第二階段並進入第二代，主題音樂全面更改為以「NEWS TODAY」為藍本嘅摩斯密碼音頻，呢個階段音樂最為平淡，冇明顯高低起伏，只有「嘟嘟嘟嘟」嘅聲音。
1983年12月5號，新聞部將音樂重混成第三階段音樂，變為有明顯高低起伏，亦好有節奏感。第四階段由1990年7月9號開始，新聞部再將主題音樂以更富現代感同高低節奏感嘅形式重新包裝，富有重低音效果。1995年7月9號，香港無綫電視將第四階段嘅現代感重混音樂轉畀即將喺台灣開台嘅TVBS新聞台用，而香港新聞音樂又再作出調整，雖然同第四階段類似，但已經失去重低音效果，音調比較平淡。
而財經科亦會製作一啲財經分析節目，主要節目係《財經透視》及《金錢面面觀》。節目緊貼大市，回顧每星期港股走勢，並請嚟專家分析未來一星期大市去向，為股資者掌握先機。每星期亦會有不同主題，探討果·類活動／行業同經濟之間嘅關係。
國泰航空公司航班電視節目中，亦包含約15分鐘《無綫新聞》，每日更新。除開場外，節目大致從《六點半新聞報道》剪輯，內容只有香港同中國新聞。除咗馬來西亞Astro華麗台同翡翠台之外，其他節目無法喺大馬播放。
2015年8月，正值中國抵抗日本戰爭勝利嘅70周年紀念，無綫電視節目星期日檔案度播出嘅《抗戰印記七十年》系列嘅其中一集，喺提及1938年嘅“台兒莊戰役”同埋“武漢會戰”嘅作戰情况果陣，代表中國軍隊嘅圖像就出現左中共嘅國旗，即係五星红旗，而唔係果陣中華民國嘅“青天白日滿地紅旗”。
2016年12月27號晚，記者楊家駿喺尖沙咀海傍現場報道天氣情況時，將「最高氣溫」讀成「醉雞氣溫」，之後可能唔記得台詞而成日「食螺絲」，期間仲拎出手機偷睇「貓紙」。而直播完結前，仲聽到幕後人員大笑聲。
根據1910年通過嘅「新界條例」，除咗部份同香港成文法例有衝突嘅條文之外，喺新界鄉村度可以按清朝律法同習俗去辦事，例如承繼財產、丁權等。條例亦訂明，有關土地嘅傳受，祗有男性先可以承繼，而女性就要得到遺囑同土地承辦書嘅授權至得。
英國奧林匹克協會表示，唔相信杯葛冬奧係正確嘅解決方法，重話運動員努力訓練只為參賽一刻，應該畀運動員代表國家出賽，佢哋又以杯葛1980莫斯科奧運會嘅做法為例，證明杯葛北京冬奧嘅做法行唔通，唔止令到運動員受到懲罰，亦唔可以解決政治問題。
澳洲奧林匹克委員會主席莊高迪斯曾經响2020年10月向澳洲參議院外交、國防和貿易委員會提交咗一份24頁嘅信件，佢响封信話澳洲奧委會反對杯葛2022年北京冬奧，並反對任何會令呢個組織一切活動受到限制嘅修正案。
喺男子1000米短道速滑賽事，有中國選手任子威、李文龍同武大靖參加。過程中由半準決賽到決賽都有本來係晉級嘅外國選手俾人用唔同理由取消資格，其中喺準決賽，南韓選手黃大憲同李俊瑞都由晉級變出局，代表隊向奧委會提上訴被駁回。
生於美國，歸化中國而身為中國隊一員比賽嘅朱易，喺場上嚴重失誤，網上跟住出現大量對朱易身分同參賽資格嘅批評，亦有話中共運動員選拔制度對本地人唔公道嘅質疑。大陸多個社交媒體平台隨即大量刪除此類評論，又封鎖咗好多相關户口，中共官方亦反駁此類言論，為朱易同該國運動體制講好話。
谷愛凌被揭發，無放棄出世時得到嘅美國國籍。由於中共法例唔准中國國籍嘅人擁有外國國籍，而奧運規則禁止冇某國國籍嘅運動員代表該國出賽，因此谷愛凌以中國隊身分比賽，證明咗佢理論上犯咗中共法例，然而實際上冇／未被追究。
大陸官方甚至對此人嘅身分同比賽成績大肆公開表揚。谷愛凌喺網上被問及點解佢可以喺大陸境內，用到防火長城正常會禁用嘅互聯網平台發布消息，答咗啲違背中共立場以及不乎現實情況嘅嘢，惹嚟對佢個人及中共嘅法律同政治類批評。
彭帥被性侵犯疑雲，喺運動會舉辦之前冇幾耐出現，引嚟外間對中共迫害運動員及女人嘅嚴厲指控。可能之罪魁禍首張高麗，同埋得到中共官方獨家消息，再向外界轉述，聲稱件事無大不了，以及彭帥安然無恙嘅湯馬士巴哈，都係運動會關鍵事務人物，國際輿論因此相提並論並且踴躍跟進，相關嘅抗議中共活動亦喺多個西方國家湧現。
文些斯洛布拉茲 係巴西律師同政治人，巴西米納吉拉斯州嘅布拉索波利斯出世。佢喺1898年至1899年間出任比路賀利桑特市長，1909年至1910年期間出任米納吉拉斯州長。喺1910年至1914年期間擔任巴西副總統同喺1914年至1918年期間擔任巴西總統。
始皇帝本來想傳畀大仔扶蘇，但始皇帝病死沙丘之後，李斯同趙高合謀假傳聖旨，叫扶蘇同蒙恬自殺，後來又叫御史曲宮去代郡殺咗蒙恬細佬蒙毅，重殺埋所有兄弟姊妹。由於佢在位三年胡作非為、倒行逆施，結果令到秦朝急速滅亡。
前209年，陳勝、吳廣發起大澤鄉起義，之後有其他人例如項梁、劉邦都跟住起兵反秦。左丞相李斯同右丞相馮去疾、將軍馮劫請求胡亥減輕人民負擔，反而畀胡亥拉去治罪。喺前207年，當劉邦攻破武關之後，胡亥被趙高嘅女婿閻樂迫令自殺，史稱「望夷宮之變」。
《Apex 英雄》係由 Respawn Entertainment 開發兼委託畀藝電公司發行嘅大逃殺遊戲多人線上第一人稱射擊遊戲，喺 2019 年 2 月 4 日發佈於 Microsoft Windows、Xbox One、同 PS4 呢三個平台上。
方勵之，北京出世，籍貫浙江杭州，係中國天體物理學家，原中國科學院學部委員，中國科學技術大學原副校長，參與創立國內高校首個天體物理實驗室，中國科學技術大學天體物理中心原主任。響1980至90年代係中華人民共和國異見人士，中國當代民主運動領袖之一。
佢喺2000年嗰陣，喺網上開咗賣軍用頭盔嘅網店，不過過咗無耐就破咗產。由於佢猛咁俾人追債，佢甚至摟夜離開屋企走佬，到咗公園嗰度做咗1個月嘅流浪漢。後嚟喺佢老竇賣咗間公寓先至還清嗮啲債務。到咗2008年佢就諗住自殺，不過俾老婆發現咗佢而送咗去醫院先至執返條命。
直到2015年1月20號，伊斯蘭國喺網站發咗部最新嘅短片話佢同湯川遙菜俾佢哋捉咗，要日本政府喺72個鐘內交2億美金先至有得畀返佢哋，唔係嘅話，佢哋兩條命仔都凍過水。就喺2015年1月25號，伊斯蘭國成員就當場話將佢殺咗，原因係日本政府喺72個鐘內冇交2億美金畀伊斯蘭國成員。
大潭山郊野公園喺澳門氹仔東面大潭山上面，天文台斜路，近澳門國際機場同湖畔大廈，由市政署管理，2001年3月18號開放。佢係氹仔第一同唯一個郊野公園，公園佔地約49.31公頃。氹仔最高點都喺呢個郊野公園範圍內。
《魔雪奇緣2》，喺中國大陸叫《冰雪奇緣2》，係一套2019年上畫嘅美國3D電腦卡通電影，迪士尼卡通製作迪士尼電影公司推出嘅第58部迪士尼經典卡通電影，2013年電影《魔雪奇緣》續集，由基斯畢克、珍妮花李執導。
王醒之，係臺灣無黨籍社會運動人士暨政治人物，基隆市人，係鄉土文學作家王拓個仔。佢曾經做過春風文教基金會執行長、臺北市產業總工會秘書、中華電信工會北三分會秘書、基隆市偉聯運輸工會秘書、中國時報員工自救會顧問、臺北市政府勞資爭議仲裁委員、中華民國勞動部訴願審議委員、基隆市議會議員。
《到此為止》係香港女歌手連詩雅喺2012年推出嘅流行歌，由周柏豪作曲、林若寧填詞，收錄喺個人大碟《Movin' On》。呢首歌係連詩雅喺2012年第一首派台歌，雖然派台嗰陣並做唔到冠軍歌，不過都攞到嗰年度嘅「十大中文金曲獎」同埋「新城勁爆新媒體歌曲金獎」。
1871年德意志帝國建國之後，為徂唔同關係依然緊張嘅奧地利用同一首國歌，採用徂跟英國國歌填詞嘅皇室頌歌《獻上勝利花冠》做國歌。1922年威瑪共和國建國之後，《德意志之歌》嘅三段歌詞全部被威瑪共和國第一任總統腓特列·毅伯特選徂做國歌。
1945年納粹德國投降之後，《德意志之歌》同其他納粹象徵一齊被盟軍佔領當局禁澌。1949年西德建國嘅時候，有輿論認為德國應該採用蕭勒作詞，貝多芬作曲嘅《歡樂頌》做國歌，但係爾種諗法缺乏支持。1952年4月29號，西德總理江拉德·阿登納寫信畀總統提奧鐸·海斯，勸海斯用返《德意志之歌》做國歌，但係祗將第三段作為歌詞。
同年5月2號，海斯回信畀阿登納，同意定《德意志之歌》第三段歌詞為國歌。爾兩封信後來都喺西德政府簡報裡邊出現徂。從此以後《德意志之歌》嘅第三段歌詞就做徂德國國歌，而第一同第二段歌詞喺正式場合已經唔可以再唱。
斗拱，又寫成斗栱或枓栱，係中國建築物撐住簷篷嘅結構。佢係由一組方型嘅斗同弓型嘅拱交錯砌成，砌到向外面伸出去，等個簷可以伸得出啲。斗拱將簷嘅重量，傳到柱上面，靠柱來支撐。斗拱除咗有支撐功用之外，好多時重係建築裝飾。
兩個世紀以來，德意志歷史上、乃至人類歷史上好多重要嘅人物，包括菲施特、舒賴亞馬夏、黑格爾、馮·薩維尼、叔本華、謝林、賓雅明、馬克思、恩格斯、愛因斯坦、普朗克、海涅、德伯連、俾斯麥、李卜克內西、陳碧華、以至瑞士嘅索雪、美國嘅迪寶華同盧森堡嘅羅拔·舒曼都喺洪堡大學求過學。
光棍樹，又嗌綠玉樹或綠珊瑚，係大戟科大戟屬嘅常綠灌木或喬木仔，原產撒哈拉以南嘅熱帶沙漠地區同東非、安哥拉地區，而家喺非洲熱帶沙漠地區、地中海沿岸、香港、臺灣澎湖列島、中國華南、美國嘅沙漠及濕地區域、馬來西亞、印度、英國同法國等地都可以搵到。
巴士底廣場，又叫巴士的廣場，係一座位於法國巴黎嘅廣場，曾經係巴士底監獄嘅所在地。1789年7月14號，暴動嘅巴黎群眾為徂搶彈藥而攻佔徂巴士底監獄，引發法國大革命。之後巴士底監獄被人拆到渣都無得剩，而原址就改建成廣場。